﻿Comunicarea educationala. Dificultati ale comunicarii educationale percepute de studentii domeniului tehnic in pregatirea psihopedagogica „Dacă nu ai la vederea unui copil sau a unui tânăr o tresărire emotivă şi o înclinare spre a-i îndruma şi a-i veghea destinul, dacă nu poţi să îmbraci într-o căldură emotivă, generoasă, relaţiile şi dialogul cu un tânăr, nu ai de ce să te faci dascăl.” ( Mircea Maliţa, 1986) I. Comunicare. Comunicarea educationala. Fenomenul de comunicare este fundamental si definitoriu in natura, societate, stiinta, tehnica, religie, arta. Asa se explica faptul ca studierea acestui fenomen s-a realizat din perioada Greciei antice, conturandu-se treptat conceptul polisemantic de comunicare cu specificul sau in toate aceste domenii. Pentru a înţelege acest proces de proliferare semantică cercetătorii americani Frank E. X. Dance şi Carl E. Larson(1972) au adunat 126 de definit ii: din biologie, linquistica, sociologie, psihologie, psihosociologie, cibernetica, stiintele comunicarii, educatie. De asemenea, in sensul cel mai general, Charles E. Osgood(1990) se refera la comunicare „cand un sistem influenteaza un alt sistem, prin mijlocirea unor semne care pot fi transmise prin canalul care le leaga.” Una dintre cele mai largi si cuprinzatoare definitii ale comunicarii(ca tip de comunicatie) consideram ca este cea apartinand lui Paul Popescu Neveanu(1978) „schimbul de informatie, energie si substanta intre doua sau mai multe sisteme prin care sistemul emitator se reflecta in sistemul receptor si invers. Aceasta definitie-consideram ca satisface notiunea de comunicare in toate domeniile de cercetare, fara a eluda specificul acestora. Comunicarea a fost definita prin termeni diferiti care pun in evidenta complexitatea acestui fenomen si functiile diverse cum ar fi: actiunea asupra unor obiecte, transmiterea unor proprietati, proces esential de viata, interactiune sociala, relatie, produs, functie sociala, impartasire de semnificatii, transfer de simboluri, vorbire, limbaj, intelegere, reducerea incertitudinii, trasaturi comune, memorare, stocare, influenta, putere. Majoritatea cercetarilor-considera Irina Stanciugelu si Vasile Tran(2015) pun in evidenta urmatoarele particularitati ale comunicarii interumane: •legatura dintre oameni; • scopuri si transmiterea anumitor semnificatii; • tripla dimensiune a comunicarii: comunicarea exteriorizata (actiunile verbale si nonverbale observabile de catre interlocutori), metacomunicarea (ceea ce se intelege dincolo de cuvinte) si intracomunicarea (comunicarea realizata de fiecare individ in forul sau interior, la nivelul sinelui); • spatiu psihologic, social, cultural, fizic sau temporal;• caracter dinamic,• caracter ireversibil, • in situatii de criza, procesul de comunicare are un ritm mai rapid si o sfera mai mare de cuprindere; • orice mesaj are un continut manifest si unul latent, adeseori acesta din urma fiind mai semnificat iv. Raportata la comunicare comunicarea educationala este tipul de comunicare interpersonala, directa, intrumentala, permanenta, specifica, prin care se mijloceste dobandirea cunostintelor, formarea competentelor, dezvoltarea motivatiei, antrenarea personalitatii in mediul educational formal, nonformal si informal , prin metode si activitati educationale. 1 Print to PDF without this message by purchasing novaPDF (http://www.novapdf.com/) Caracteristicile fundamentale ale comunicării educaţionale se referă la următoarele aspecte (Rotaru, 2008, Maria Savu-Cristescu, Merima Petrovici 2011): - este o comunicare direcţionată/orientată (Şoitu, 2001) de anumite finalităţi ale procesului instructiv-educativ, fiind concomitent centrată pe elev (din punct de vedere al posibilităţilor, nevoilor, dorinţelor acestuia); - este o comunicare cu un public-ţintă clar definit(elevi, studenti, parinti, profesori), căruia îi este adresat direct mesajul educaţional , avându-se în vedere efectele acestuia(mesajului); - este un tip de comunicare ce dispune de un limbaj propriu, cunoscut drept limbaj pedagogic; - presupune interacţiunea activă a emiţătorului cu receptorul, fundamentată pe rolul esenţial al feedbak-ului în procesul instructiv-educativ, pe o analiză atentă a conţinutului comunicării, respectiv pe o relaţie de încredere între actorii comunicării; - este o comunicare dinamică, tranzacţională; - presupune conceptul de „intervenţie educativă”, definită ca fiind „orice act uman prin intermediul căruia se realizează o anumită influenţă asupra unui individ, influenţă capabilă să determine o anumită reacţie a acestuia, o anumită modificare a personalităţii sale. Aceste modificări pot afecta toate dimensiunile personalităţii: intelectivă, afectivă, atitudinală, comportamentală, acţională.”(Sălăvăstru, 1995). - reprezintă o relaţie asimetrică între actori, dată de statutul diferit al profesorului faţă de elev , dar şi de bagajul cognitiv şi experienţial In concluzie putem identifica particularitatile comunicarii educationale: 1. personajele implicate sunt: profesori, elevi, parinti, inspectori, mediul specific fiind educational, scoala, situatiile educationale din familie si societate in relat ie cu scoala 2. scopurile vizate sunt educationale, de formare, dezvoltare, invatare, corectare comportamentala 3. contextul comunicarii este psihosocial, cultural 4. comunicarea exteriorizata, metacomunicarea si comunicarea intrapersonala se raporteaza la toate personajele implicate 5. codurile folosite sunt: limbaj pedagogic, oral, scris, vizual, auditiv, gestual, comportamental 6. criza educat ionala accelereaza dezvoltarea 7. relatia dintre parteneri este asimetrica 8. mesajul este complex, de interventie cu caracter persuasiv, curativ(Soitu, 2001) 9.dinamism si tranzactie intre partenerii educationali 10. centrata pe elev Pentru a intelege mai bine fenomenul de comunicare Laswell(1948) propune o abordare bazata pe 5 intrebari: cine comunica, ce comunica, cui comunica, in ce imprejurari comunica, cu ce efecte. Raspunsurile la aceste intrebari vor conduce in literatura de specialitate la identificarea componentelor structurale ale procesului de comunicare; expeditorul, mesajul, receptorul, contextul, produsul comunicarii. Laswell elaboreaza si un model al comunicarii care este considerat liniar, unidirectional, specific comunicarii in masa, neluiand in calcul si feed-backul comunicarii. Alti cercetatori Shannon si Weaver (1949), Gerbner (1956), Newcomb (1953), Wesley si MacLean (1957), Jackobson (1960) pun tot mai mult in evidenta reactia inversa intre receptor si expeditor si contextul comunicarii, pana la elaborarea modelelor circulare ale comunicarii. Luând în consideraţie aspectul pe care este centrata comunicarea (context, emiţător, destinatar, canal, mesaj,cod)si incercând o sinteză a mai multor puncte de vedere 2 Print to PDF without this message by purchasing novaPDF (http://www.novapdf.com/) (Baylon, Mignot, 2000; Dinu, 1997; Festinger, 1953, Jacobson, 1960), putem diferenţia intre următoarele funcţii: -functia cognitiva – se refera la capacitatea comunicarii de a dezvalui continuturi informationale (ganduri, reflect ii, cunostinte); - funcţia expresivă – exprima capacitatea comunicării de a pune în evidenţă stările afective ale emiţătorului, fiind centrată pe acestea; - funcţia conativa– evidentiaza capacitatea comunicării de a produce efecte asupra receptorului sau destinatarului; reprezinta deci o funcţie persuasivă sau retorică, fiind importantă în cazul transmiterii unor comenzi sau a unor ordine; - funcţia poetică – este centrată pe mesaj şi exprimă capacitatea comunicării de a trece dincolo de sensul cuvintelor şi de a determina stări emoţionale prin conţinutul mesajului şi prin modul în care acesta este transmisa; aceasta funct ie nu se limitează doar la artă, ci prin intermediul mesajului emiţătorul transmite trăiri afective; - funcţia referenţială – reprezintă capacitatea comunicării de a trimite la o anumită stare de lucruri, la realitatea exprimată de conţinutul mesajului; - funcţia metalingvistică – exprima capacitatea comunicării de a lua ca obiect propriul instrument prin care se realizează (ex.: gramatica,dicţionarul); - funcţia fatică – pune în evidenţă capacitatea comunicării de a asigura „controlul” asupra bunei funcţionări a canalului (ex.: în t impul lecţiei profesorul întreabă frecvent „Aţi înţeles? Aceste functii ale comunicarii au specificul lor in comunicarea educationala: 1. functia cognitiva se refera la capacitatea profesorului de a transmite cunostinte, de a forma competente, de a dezvolta motivatia elevilor de a modela intreaga lor personalitate(a descrie, a explica, a problemat iza, a dezbate, etc). 2. functia expresiva consta in capacitatea profesorului de a –si exprima emotiile si sentimentele sale cu privire la cunostintele co municate, de a-si controla emotiile negative, mimica si gestica sa(profesorul zambeste, este senin, este incruntat, este agresiv, tipa, este calm) 3. functia conativa pune in evidenta capacitatea profesorului de a produce efecte cognitive si afective asupra elevilor, de a-i face sa inteleaga, de a-i convinge, de a-i stimula, de a-i coordona, de a-i motiva prin incurajare, apreciere, joc de rol. 4. funcţia poetică este responsabila de elaborarea mesajului care subliniaza sensul cunostintelor transmise, fiind atat cognitiv-semantic cat si afectiv, ectosemantic. Cum transmite profesorul mesajul: vorbeste tare, clar, explicit, incet, balbait, neclar, cu intreruperi, cursiv, cu intonatii diferite, cu un ritm diferit, face pauze in vorbire. 5. funcţia referenţială implica direct continutul transmis dar si contextul in care se transmit aceste continuturi. Continutul poate fi: stiintific, tehnic, psihopedagogic, organizat, nesistematic, amplu, redus, anost, atractiv. Contextul comunicarii poate fi adecvat sau neadecvat transmiterii cunostintelor: in clasa este liniste, elevii sunt atenti, sunt interesati sau vorbesc neintrebati, nu sunt interesati, nu sunt cooperanti, nu raspund, etc. 6. funcţia metalingvistică . Uneori un mesaj de o anumita natura este spus pe un ton serios, desi sala zambeste si se amuza. In aceasta situatie apare uneori necesitatea de a atrage atentia asupra adevaratului mesaj, care poate fi o ironie. Deci este necesar sa se atraga atentia asupra codului ut ilizat, fie prin gesturi (zambet in coltul gurii), fie in perifraze explicative (explicatii de genul “glumesc, desigur”). 3 Print to PDF without this message by purchasing novaPDF (http://www.novapdf.com/) 7. funcţia fatică este functia comunicarii prin intermediul careia se realizeaza operatia de control a întelegerii dintre parteneri. Întelegerea, acceptarea, interactiunea sunt dirijate la nivelul instructiunilor prezentate în raport cu actul de interrelationare. Functia fatica stabileste conditiile de interpretare a discursului pentru destinatar, impunând si obligativitatea reactiei de raspuns. Este si un control al atent iei, întelegerii si acordului exprimat în timpul comunicarii. Reprezentantii Scolii de la Palo Alto pornesc de la ideea ca, pentru a cunoaste in adancime mecanismele proceselor de comunicare, trebuie sa studiezi situatiile in care acestea sufera dereglari sau blocaje. In urma cercetarilor de ordin medical (de pilda, o disfunctie mentalo-comunicationala ca schizofrenia), semio logic si terapeutic ei au formulat cateva importante principii ale comunicarii interumane, numite de la inceput axiome ale comunicarii: comunicarea este inevitabila, se desfasoara la doua nivele informational si relational, respecta principiul spiralei, este fie digitala(2 valori) fie analogica(mai multe valori), este ireversibila, implica tranzactii simetrice sau complementare, presupune procese de ajustare si acomodare. Tot scoala de la Palo Alto consacra modelul orchestrei – ca model al comunicarii sistemice-participative. Alex Mucchielli releva faptul ca in intregul orchestrei (ca grup), intre fiecare muzician si ceilalti (fiecare reprezentand un actor al schimbului), exista o comunicare in cadrul careia fiecare „segment” este o parte integrata intr-o structura comunicationala de ansamblu. „Segmentul” (instrumentistul) si „nota” pe care o canta in fiecare moment este o parte a partiturii de ansamblu si capata sens in raport cu alte note interpretate de alti instrumentisti in acel moment si astfel prin participarea la interpretarea partiturii se asigura structura comunicativa de ansamblu si producerea melodiei. Metafora mai exprima si ideea ca fiecare segment-interpret participa la o „creatie colectiva” dand impreuna cu ceilalti viata partiturii. In modelul comunicarii sistemice – participative structura colectiva implica impartirea sarcinilor si participarea tuturor actorilor la o creatie colectiva a unei realitati. Principiile comunicarii interumane si modelul orchestrei sunt extrem de semnificative in comunicarea educationala si in identificarea si depasirea dificultatilor de comunicare educationala. Profesorul constientizand ca nu poate sa nu comunice poate invata sa comunice eficient, sa se racordeze la ambele nivele ale comunicarii informational si relational, sa se implice in tranzactii simetrice sau complementare cu elevii, parint ii, inspectorii scolari, sa realizeze ajustarea si acomodarea invatarii si educatiei la partenerii sai educationali. Un inventar al tipurilor de comunicare face Luminita Iacob(1998) dupa mai multe criterii. Dupa numarul de participanti aceasta identifica: A. 1.Comunicarea intrapersonala- conversatia interioara a individului cu sine insusi: „sinele este cel care face cu putinta societatea umana.2.Comunicarea interpersonala- interactiunea fata in fata, care inseamna influenta asupra celuilalt, atunci cand cei doi se afla in imediata apropiere. 3.Comunicare de grup- reiese din dinamica grupurilor (mesaje din interiorul grupului). 4.Comunicarea de masa- mesaje trimise de la mai multe surse, pe canale de masa, unei audiente de masa. 5.Comunicarea extrapersonala- comunicare cu alte entitati decat oamenii(plante, animale, masini). 4 Print to PDF without this message by purchasing novaPDF (http://www.novapdf.com/) B. După statutul interlocutorilor dist ingem:1. comunicarea verticală (între parteneri cu statut inegal, de ex. comunicarea profesor–elev) şi 2.comunicarea orizontală (între parteneri cu statut egal, de ex. comunicarea elev-elev). C. După finalitatea actului comunicării, distingem între: 1. Comunicarea incidentală, caracterizată prin transmiterea întâmplătoare a informaţiei, fără intenţia de a o face şi fără să fie destinată procesului de învăţare 2. Comunicarea subiectivă, caracterizată prin exprimarea directă de către emiţător a unei stări emoţionale 3. Comunicarea instrumentală, caracterizată prin faptul că vizează un obiect iv precis, urmăreşte producerea unui anumit efect la receptor şi se modifică în funcţie de reacţia receptorului. Acest tip de comunicare este dominant în actul didactic, fără ca celelalte două forme să fie excluse. Comunicarea educationala este predominant interpersonala, in relatia profesor-elev, elev-elev, profesor-parinte dar si intrapersonala prin comunicarea profesorului cu el insusi, al elevului su el insusi, al parintelui cu el insusi.Comunicarea educationala este si comunicare de grup in cazul comunicarii profesorului cu clasa de elevi, dar si una de masa in cazul comunicarii profesorului cu parintii elevului, la o conferinta, la o sedinta, la o informare, la o activitate desfasurata cu eelvii si parintii. Comunicarea educationala este si extrapersonala atunci cand in contextual educational comunicarea este mijlocita de calculator, se realizeaza prin intemediul mijloacelor IT. In sistemul educational comunicarea este atat verticala, intre professor si elev cat si orizontala, intre elevi. Comunicarea educationala este predominant instrumentala mai ales in actul didactic vizand anumite scopuri si obiective, producand anumite efecte cognitive, afective, volitive si comportamentale asupra partenerilor educationali. Dar in mediul educational este prezenta atat comunicarea incidentala, prin transmiterea informatiei in mod inconstient, fara anumite scopuri prestabilite cat si subiectiva, prin starile emotionale transmise de profesor elevilor, parintilor, etc. Factori care conduc la blocaje în comunicarea didactică 1. Diferenţele şi incompatibilităţile între oameni Toţi oamenii sunt diferiţi şi diferă între ei prin nenumărate aspecte. Aceste diferenţe devin surse ale conflictului odată ce sunt exprimate într-o discuţie sau sunt expuse de către una dintre părţi într-o manieră demonstrativă. Cele mai însemnate deosebiri care pot cauza blocaje sunt: anumite trăsături de personalitate, de exemplu activ- pasiv; introvertit- extrovertit; opinii, valori, critica; gusturi şi preferinţe – vestimentaţie, preferinţe asupra anumitor jocuri sau modalităţi de joc. Aceste diferente intre oameni in spatiul educational se pot concretiza in: profesori activi si elevi pasivi, vest imentatie sobra la profesori si indecenta la elevi, opinii divergente despre disciplina, evaluare, prezenta la ore. 5 Print to PDF without this message by purchasing novaPDF (http://www.novapdf.com/) 2. Nevoile/ interesele umane Piramida lui Maslow pune cel mai bine in evidenta nevoile si interesele oamenilor care pot genera blocaje. In procesul educational profesorii pot avea o nevoie de colaborare, de a castiga aprobarea si recunoasterea celorlalt i, de a explora, de a cunoaste, de a-i conduce pe ceilalti, trebuinte estetice de ordine, frumos, simetrie iar elevii trebuinţele de integrare socială, de apartenenţă, de stimulare senzorială, nevoia de a combate plictiseala, dorinţa şi necesitatea distracţiei şi relaxării. 3. Comunciarea precară De cele mai multe ori o comunicare defectuoasă sau lipsa ei, generază blocaje însemnate şi importante. Lipsa sau calitatea precară a comunicării e în stare să nască un nou blocaj, dar şi numai apelând la comunicare, construind una eficientă, putem rezolva şi eradica problema. 4. Lezarea stimei de sine Stima de sine este o componentă afectivă a imaginii de sine (M. Bocoş, R. Gavra, S.D Marcu, 2008) şi de foarte multe ori aceasta stă la baza blocajelor în comunicare. Contestarea sau minimalizarea de catre profesor a succeselor, realizărilor elevilor, propunerea unor sarcini cu standarde inaccesibile elevilor, şi aşteptările prea înalte de la profesor (ceea ce se întâmplă de foarte multe ori în relaţia profesor-elev); forţarea unei elev să acţioneze contrar conştiinţei sau voinţei sale – toate acestea sunt motive ale lezării stimei de sine care în final va declanşa un blocaj. Elevul se dispreţuieşte pentru slăbiciunea sa, se disconsideră şi ast fel devine ostil celui care l-a influenţat în această direcţie. 5. 5. Conflictul de valori Valorile sunt proprietăţi a ceea ce este bun, dezirabil şi important pentru fiecare persoană, principiile fiecăruia. Prin urmare, un blocaj care implică valorile, este mai profund şi mai greu de tratat. Oamenii fac compromisuri foarte rar atunci când în joc sunt valorile proprii, prin această acţiune ei cred că îşi compromit propria integritate şi credinţă. Însă dacă parţile implicate în blocaj îşi găsesc la un moment dat valori comune, acesta poate fi întrerupt. 6. Conflictul de norme Presupune încălcarea normelor existente în societate, într-o organizaţie î, în familie etc. Este una dintre cele mai răspândite surse ale blocajelor în comunicare. 7. Comportamentele neadecvate De multe ori, un comportament neadecvat contextului social sau cultural în care se află persoana poate cauza o situaţie conflictuală. Fie că persoana manifestă un act de egoism 6 Print to PDF without this message by purchasing novaPDF (http://www.novapdf.com/) sau minciună, fie ca aceasta face fapte necorespunzătoare la o anumită reuniune, cum ar fi hohote de râs, sau gălăgia unui elev la lecţie sau manifestarea unui zâmbet larg al profesorului atunci când copilul plânge din varii motive. 8. Agresivitatea Agresivitatea este fie cauza, fie forma de manifestare, fie consecinţa blocajelor în comunicare. Între agresivitate şi conflict există o interdependenţă strânsă. 9. Competenţele sociale Absenţa sau nivelul precar al unor competenţe sociale, cum ar fi: capacitatea de a ajuta pe cel care are nevoie; abilităţi de comunicare verbală şi nonverbală, obligatorii mai cu seamă cadrelor didactice; empatia; cooperarea; prezentarea sinelui; abilităţi de muncă în echipă şi de interrelaţionare cu ceilalţi – pot declanşa blocajele în comunicare. 7 Print to PDF without this message by purchasing novaPDF (http://www.novapdf.com/) 10. Cadrul extern Resursele limitate disputate de două sau mai multe părţi sunt cauze aproape zilnice ale blocajelor în comunicare. Resursele pot fi bunuri şi bani, dar şi spaţiul sau timpul. De exemplu şcoala nu dispune de suficiente săli de clasă, de laboratoare, de mijloace didactice, tehnice pentru desfasurarea activitatilor educationale. 11. Statutul, puterea, prestigiul, “principiile” celor implicaţi, utilizarea şi comunicarea culturii şi informaţiilor acestora. Statutul elevului este diferit de cel al profesorului dar apar distorsiuni de impartire a puterii in grup, de punere in practica a rolurilor complementare ale celor doi parteneri implicati in activitatea educationala. Cultura profesorilor si cea a elevilor intra in conflict direct. Asadar, in comunicare, intervin diverse obstacole1[1] si anume: a. bariere fizice (distanta, spatiul); profesorul pastreaza o distanta fizica prea mare sau prea mica fata de elevi, ocupa spatiul intim al elevilor sau pastreaza o distanta prea mare, intimidanta pentru elevi b. bariere sociale (statut diferit);profesorul nu poate cobori la nivelul statutului eelvilor sau elevii nu se pot ridica la nivelul profesorului c. bariere socio-psihologice (obiceiuri, traditii, prejudecati); perceptii false ale profesorului despre elevi sau a elevilor despre profesor, negativismul elevilor, traditia scolii clasice, autoritariste, practicata de profesor si a celei moderne democratice solicitata de elevi d. bariere psihologice: cognitive, afective, comportamentale, volitive: diferente de gandire intre profesor si elevi, dezvoltare cognitiva diferita, sentimente diferite ale profesorului si elevilor cu privire la domeniul studiat, structuri volitionale diferite, comportamente nearmonizate intre profesor si elevi e. bariere pedagogice: explicatii insuficiente din partea profesorului, profesorul nu foloseste strategii de crestere a motivatiei elevilor, elevii nu sunt suficient de atenti, receptivi, interesati, feed-backul nu functioneaza suficient de bine f. bariere filosofice: conceptii diferite despre viata, experienta diferita de viata Dificultati de comunicare educationala 1. la expeditor: a. informatiile transmise sunt fie prea dificile fie prea usoare b. limbajul folosit de profesor poate fi ermetic sau popular, didactic sau injurios, metodele aplicate sunt prea multe sau prea putine, sunt predominant expozitive sau predominant participat ive, atitudinile profesorului sunt dictatoriale sau defensive, emotiile transmise sunt prea intense sau prea slabe, profesorul este indiferent, mimica sau gestica sunt prea incarcate si dinamice sau anemice si immobile. 2. la nivelul codurilor folosite: nu exista armonie intre verbal, nonverbal si paraverbal, apar distorsiuni sau contradictii intre codul verbal, mimica si gestica, 8 Print to PDF without this message by purchasing novaPDF (http://www.novapdf.com/) intre codul scris si cel oral, intre vizual si auditiv, intre cognitiv si comportamental 3. la canalul de transmisie verbala apar intreruperi ale mesajului, ale contactului fizic si psihologic cu elevii, se repeta prea mult mesajul, apar contradictii intre parti ale mesajului, apar conflicte intre mesajul cognitiv si el afectiv sau comportamental, profesorul vorbeste prea tare sau prea incet, explica prea mult sau prea putin, 4. la nivelul mesajului: mesajul este prea dificil, confuz, neclar sau prea simplu, neatractiv, neconvingator, nu este unitar, este neasteptat, este prea puternic sau prea slab, prea colorat sau numai alb-negru. 5. la receptor: elevii nu inteleg, nu intreaba, nu scriu, sau scriu prea mult, vorbesc intre ei, nu sunt atenti, nu sunt interesati, sunt obositi, sunt agitati, sunt prea linistiti, sunt agresivi, sunt indiferenti. 6. intre componentele comunicarii: dificultati de realizare a feed-backului de la profesor la elev, de la elev la profesor, intre elevi, intre profesor si clasa, intre repertoriile profesorului si ale elevilor BIBLIOGRAFIE 9 Print to PDF without this message by purchasing novaPDF (http://www.novapdf.com/) Frank E. X. Dance; Carl Everett Larson (1972). Speech Communication: Concepts and Behavior. Holt, Rinehart and Winston. ISBN 978-0-03-080088-7. Retrieved 30 May 2013. Lasswell, Harold (1948). Bryson, L., ed. The Structure and Function of Communication in Society. The Communication of Ideas. New York: Institute for Religious and Social Studies. p. 117. Charles E. Osgood & Oliver Tzeng (1990), Language, Meaning, and Culture: The Selected Papers of C. E. Osgood. Praeger Publishers. Barliba, C., M.,(1987), Paradigmele comunicarii, Editura Stiintifica si Enciclopedica, Bucuresti Stanciugelu, I., Tudor, R.. Tran, A., Tran, V.(2015), Teoria comunicarii, Editura Tritonic, Bucuresti Gerbner, G. (1956),Toward a general model of communication , în Audio Vizual Communication Review, IV.3 Roman Jakobson, Probleme de stilistica, Ed. Stiintifica, Bucuresti, 1964 Shannon, Claude E (1948): 'A Mathematical Theory of Communication', Part I, Bell Systems Technical Journal, 27, pp. 379-421 Şoitu, Laurentiu, (2001) Pedagogia comunicării, Bucuresti: Editura Didactica si Pedagogica Christian Baylon, Xavier Mignot, Comunicarea, Ed.Universităţii ”Al.I.Cuza”, Iaşi, 2000, Dinu, Mihai, (1998). Comunicarea, Editura Ştiinţifică, Bucureşti. Cucos, Constantin (coord.), Psihopedagogie pentru examenele de definitivare si grade didactice , Ed. Polirom, Iasi, 1998. Bibliografie: 1. Abric, J., Psihologia comunicării, Editura Polirom, Iasi,2002; 2. Baban, A., Consiliere educaţională, Editura Ardealul,Cluj-Napoca,2001. 3. Iacob, L., Comunicarea didactică , în Psihologie şcolară (coordonator A.Cosmovici, L. Iacob), Editura Polirom, Iaşi, 1998. 4. Liliana Ezechil, Comunicarea educaţională în context şcolar, Editura Didactică şi Pedagogică, Bucureşti, 2002. 5. Popescu- Neveanu, P. , Dicţionar de psihologie, Bucureşti, Editura Albatros, 1978. 6. Pânişoară, Ion –Ovidiu, Comunicarea eficientă, Editura Polirom, Iaşi, 2004. 7. Săucan- D. Şt., Specificitatea comunicării didactice în contextul comunicării interumane, în Competenţa didactică, Editura ALL Educaţional, Bucureşti, 1999 10 Print to PDF without this message by purchasing novaPDF (http://www.novapdf.com/)